היתר רעלים הוא אישור שמנפיק המשרד להגנת הסביבה לעוסקים ברעלים על-פי חוק החומרים המסוכנים, התשנ"ג-1993. טופס הבקשה להיתר משותף למשרד להגנת הסביבה ולפיקוד העורף.
במטרה לייעל את השירות בתחום היתרי רעלים, המשרד להגנת הסביבה החל להיעזר בחברות פרטיות, כגון שלהבת מערכות מידע בע"מ, לשם עריכת ביקורת על קיום תנאי התרי רעלים וכל התנאים הדרושים למתן היתר רעלים, בסקטורים הבאים: בריכות שחייה, מעבדות, משנעי חומ"ס/ פסולת חומרים מסוכנים ומכבסות ניקוי יבש. השירות יבוצע על פי החלטת הממונה במחוז ובהסכם של העסק המבוקר.
חומר מסוכן הוא רעל או כימיקל מזיק הנכלל באחת מרשימות החומרים שבתוספות הנילוות לחוק החומרים המסוכנים, התשנ"ג-1993.
מי חייב בהיתר רעלים?
על-פי החוק, עיסוק בחומרים מסוכנים, לרבות ייצור, יבוא, אריזה, מסחר, ניפוק, העברה, אחסנה, החזקה ושימוש חייב בהיתר רעלים. במסגרת תקנות החומרים המסוכנים (סיווג ופטור), התשנ"ו-1996, מפורטים הכמויות והריכוזים הפטורים מהיתר.
אילו פרטים יש למלא בעת הגשת הבקשה להיתר?
הרעלים - כמות לצריכה שנתית וכמות מרבית מבוקשת.
אילו תנאים כלולים בהיתר רעלים?
בעל היתר מחויב, בין היתר, למנוע חדירת חומר מסוכן לשפכים או לקרקע, ולמנוע את פליטתו לאוויר.
ועוד - לפי העניין.
למגזרים עסקיים, דוגמת בתי דפוס, ברכות שחייה, בתי חולים ומרפאות, מובילים, סוחרים, מעבדות, מכוני צילום ומכבסות, יש תנאים מיוחדים.
מהו פנקס רעלים ומה רושמים בו?
בעל היתר רעלים חייב לנהל "פנקס רעלים" ולרשום בו כל קנייה ומכירה של חומרים מסוכנים החייבים בהיתר.
טופס לפנקס רעלים מצורף לבקשה להיתר רעלים. הסבר מפורט על אופן ניהול הפנקס מצוי בחוק החומרים המסוכנים, התשנ"ג -1993.
כיצד מדווחים על פסולת מסוכנת הנוצרת בעסק?
בעל היתר רעלים חייב בדיווח שנתי על פסולת מסוכנת הנוצרת בעסק. הדיווח נעשה על גבי טופס דיווח פסולות מסוכנות הנספח לתוספת הראשונה לבקשת היתר הרעלים.
איך ניתן לקבל היתר רעלים?
ממלאים טפסי בקשה להיתר רעלים ומגישים, בצירוף אישור תשלום אגרה, לענף חומרים מסוכנים במשרדי המחוזות של המשרד להגנת הסביבה.
לקראת הנפקת היתר יערוך נציג ענף חומרים מסוכנים מחוזי בדיקה בעסק, ולאחר שימצא כי העסק עומד בתנאים הנדרשים יונפק לו היתר לתקופה קצובה על-פי סיווג המפעל.
ההיתר יחודש אחת לשנה או לשנתיים או לשלוש שנים, לפי רמת הסיכון של העסק הנקבעת על-ידי סיווג לדרגות C ,B ,A.